**NOTA DE FUNDAMENTARE**

**la proiectul** **hotărârii Guvernului cu privire la aprobarea**

**Regulamentului resursei informaționale formate de Sistemul informațional**

**„Cabinetul electronic al autorității/instituției bugetare”**

|  |
| --- |
| **1. Denumirea sau numele autorului și, după caz, a/al participanților la elaborarea proiectului actului normativ** |
| Proiectul hotărârii Guvernului cu privire la aprobarea Regulamentului resursei informaționale formate de Sistemul informațional „Cabinetul electronic al autorității/instituției bugetare” este elaborat de către Ministerul Finanțelor cu suportul Instituției Publice „Centrul de Tehnologii Informaționale în Finanțe” (în continuare – I.P. „CTIF”). |
| **2. Condițiile ce au impus elaborarea proiectului actului normativ** |
| 2.1. Temeiul legal sau, după caz, sursa proiectului actului normativ |
| Elaborarea prezentului proiect de act normativ este impusă de punctul 3 din Hotărârea Guvernului nr. 1050/2023 cu privire la aprobarea Conceptului Sistemului informațional „Cabinetul electronic al autorității/instituției bugetare”, care stabilește obligația Ministerului Finanțelor de elaborare și prezentare Guvernului a proiectul de hotărâre pentru aprobarea Regulamentului resursei informaționale formate de Sistemul informațional „Cabinetul electronic al autorității/instituției bugetare”.  Totodată, necesitatea elaborării proiectului derivă și din prevederile art. 76 alin. (2) lit. c) din Legea nr. 467/2003 cu privire la informatizare și la resursele informaționale de stat. |
| 2.2. Descrierea situației actuale și a problemelor care impun intervenția, inclusiv a cadrului normativ aplicabil și a deficiențelor/lacunelor normative |
| La data de 21.12.2023, Guvernul Republicii Moldova a aprobat Hotărârea Guvernului nr. 1050 cu privire la aprobarea Conceptului Sistemului informațional „Cabinetul electronic al autorității/instituției bugetare”.  Astfel, prin prisma prevederilor art. 76 alin. (2) lit. c) din Legea nr. 467/2003 cu privire la informatizare și la resursele informaționale de stat, se impune necesitatea elaborării Regulamentului resursei informaționale formate de Sistemul informațional „Cabinetul electronic al autorității/instituției bugetare”. |
| **3. Obiectivele urmărite și soluțiile propuse** |
| 3.1. Principalele prevederi ale proiectului și evidențierea elementelor noi |
| Pornind de la prevederile Legii nr. 467/2003 cu privire la informatizare și la resursele informaționale de stat, proiectul de hotărâre prevede aprobarea Regulamentului resursei informaționale formate de Sistemul informațional „Cabinetul electronic al autorității/instituției bugetare”, care are drept scop reglementarea resursei informaționale formată de Sistemul informațional „Cabinetul electronic al autorității/instituției bugetare” (în continuare – SI CEIB).  SI CEIB va fi destinat pentru optimizarea procesului de control al accesului sau de sistare al accesului la sistemele informaționale gestionate în cadrul Ministerului Finanțelor. Totodată, SI CEIB va contribui la instituirea unui sistem complex, în ajutorul autorităților/instituțiilor bugetare centrale și locale, precum și a Ministerului Finanțelor, care va permite consolidarea unei baze de date a utilizatorilor și drepturilor de acces la sistemele informaționale gestionate în cadrul Ministerului Finanțelor.  Prin urmare, proiectul Regulamentului SI CEIB conține descrierea următoarelor aspecte:  - Scopul, destinația și categoriile de date prelucrate;  - Subiecții raporturilor juridice în domeniul creării, exploatării și utilizării SI CEIB, și drepturile și obligațiile acestora;  - Regimul juridic de utilizare a datelor;  - Interoperabilitatea cu alte sisteme informaționale;  - Asigurarea protecției și securității informației;  - Asigurarea controlului intern și extern al SI CEIB, precum și răspunderea subiecților raporturilor juridice în domeniul creării, exploatării și utilizării SI CEIB.  În acest context, aprobarea proiectului actului normativ dat va oferi reglementările necesare implementării și utilizării SI CEIB de către subiecții acestuia. |
| 3.2. Opțiunile alternative analizate și motivele pentru care acestea nu au fost luate în considerare |
| Nu este aplicabil. |
| **4. Analiza impactului de reglementare** |
| 4.1. Impactul asupra sectorului public |
| Nu este aplicabil. |
| 4.2. Impactul financiar și argumentarea costurilor estimative |
| Dezvoltarea și implementarea SI CEIB a fost realizată din contul mijloacelor alocate din bugetul de stat. Suma estimativă pentru dezvoltarea și implementarea SI CEIB constituie 647 232,73 lei.  Lucrările privind dezvoltarea SI CEIB au fost realizate pe parcursul anului 2022, iar lucrările de implementare a acestuia au fost efectuate pe parcursul anului 2024.  Proiectul necesită prin prisma asigurării mentenanței noului Sistem informațional creat alocarea anuală a unei sume de bani din bugetul de stat în valoare estimativă de 550 000 de lei. Sumele date urmează a fi planificate și incluse în bugetul anual al Ministerului Finanțelor – posesorul SI CEIB. |
| 4.3. Impactul asupra sectorului privat |
| Nu este aplicabil. |
| 4.4. Impactul social  4.4.1. Impactul asupra datelor cu caracter personal  4.4.2. Impactul asupra echității și egalității de gen |
| Nu este aplicabil. |
| 4.5. Impactul asupra mediului |
| Nu este aplicabil. |
| 4.6. Alte impacturi și informații relevante |
| Nu este aplicabil. |
| **5. Compatibilitatea proiectului actului normativ cu legislația UE** |
| 5.1. Măsuri normative necesare pentru transpunerea actelor juridice ale UE în legislația națională |
| Nu este aplicabil. |
| 5.2. Măsuri normative care urmăresc crearea cadrului juridic intern necesar pentru implementarea legislației UE |
| Nu este aplicabil. |
| **6. Avizarea și consultarea publică a proiectului actului normativ** |
| În scopul respectării prevederilor Legii nr. 239/2008 privind transparența în procesul decizional, anunțul privind inițierea procesului de elaborare a proiectului Hotărârii Guvernului cu privire la aprobarea Regulamentului resursei informaționale formate de Sistemul informațional „Cabinetul electronic al autorității/instituției bugetare”, este plasat pe pagina oficială a Ministerului Finanțelor ([www.mf.gov.md](http://www.mf.gov.md)), directoriul „Transparența decizională” și pe site-ul [www.particip.gov.md](http://www.particip.gov.md), secțiunea „Procesul decizional”.  Totodată, în conformitate cu prevederile Legii nr. 100/2017 cu privire la actele normative, proiectul de hotărâre va fi remis spre avizare autorităților și instituțiilor interesate. |
| **7. Concluziile expertizelor** |
| Potrivit prevederilor Legii nr. 100/2017 cu privire la actele normative, proiectul va fi remis Ministerului Justiției și Centrul Național Anticorupție pentru a fi supus expertizei juridice și anticorupție. |
| **8. Modul de încorporare a actului în cadrul normativ existent** |
| Proiectul de hotărâre a Guvernului se integrează organic în cadrul normativ în vigoare și se întemeiază pe competențele Guvernului, stabilite în art. 22 din Legea nr. 467/2003 cu privire la informatizare și la resursele informaționale de stat. |
| **9. Măsurile necesare pentru implementarea prevederilor proiectului actului normativ** |
| La data de 10.04.2024, în SI CEIB a fost integrat Sistemul Informațional „Raportare financiară”, iar în urma implementării proiectului se preconizează integrarea altor sisteme informaționale: SI „Trezoreria”, modulul „Alocații bugetare”, SI „Planificarea bugetului”. |

**Ministrul finanțelor Victoria BELOUS**